**Vyhlásenie**

**Ministerstva práce, sociálnych vecí a rodiny Slovenskej republiky**

  Návrh zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov sa predkladá na rokovanie vlády Slovenskej republiky s týmito rozpormi:

1. Konferencia biskupov Slovenska a Inštitút zamestnanosti

* žiada z návrhu zákona vypustiť podmienku, podľa ktorej je poskytnutie finančných prostriedkov na poskytovanie sociálnej služby viazané na písomné vyjadrenie príslušného vyššieho územného celku alebo obce o súlade poskytovanej sociálnej služby s koncepciou rozvoja sociálnych služieb príslušného vyššieho územného celku, resp. s komunitným plánom sociálnych služieb príslušnej obce.

1. Asociácia poskytovateľov sociálnych služieb v Slovenskej republike, SOCIA - Nadácia na podporu sociálnych zmien, Nezávislá platforma SocioFórum, o.z.:

* žiada vypustiť ustanovenie, ktorým sa upravuje, že vyjadrenie obce o súlade   
  poskytovanej sociálnej služby s komunitným plánom sa pri poskytovateľoch   
  zriadených alebo založených obcou považuje za vydané. Považuje to zavádzanie   
  nerovnakých podmienok pre verejných a neverejných poskytovateľov sociálnych   
  služieb; nerovnaký prístup vidí v tom, že neverejný poskytovateľ sociálnej služby   
  potrebuje na účel splnenia tejto podmienky písomné vyjadrenie od obce, avšak u obce sa hypoteticky táto podmienka považuje za splnenú.